[{"text_idx": "#000014", "text": "Cydweithio newydd mewn ymchwil i sicrhau defnydd cynaliadwy o'r moroedd o amgylch Cymru"}, {"text_idx": "#000016", "text": "Mae Llywodraeth Cymru a Phrifysgol Bangor yn dod ynghyd i helpu i sicrhau bod y moroedd o amgylch Cymru yn la\u0302n, yn iach, yn ddiogel, yn gynhyrchiol ac yn amrywiol yn fiolegol."}, {"text_idx": "#000017", "text": "Defnyddir llong ymchwil Prifysgol Bangor, y Prince Madog, i gasglu data o'r moroedd o amgylch Cymru, a fydd yn cynorthwyo Llywodraeth Cymru i gyflawni ei gofynion o ran sicrhau tystiolaeth yn ymwneud a\u0302'r mo\u0302r a physgodfeydd."}, {"text_idx": "#000018", "text": "Mae casglu tystiolaeth o'r moroedd o amgylch Cymru yn hanfodol er mwyn cynnal safonau da yn ein hamgylchedd mo\u0302r. Mae hyn yn cynnwys datblygu targedau, dangosyddion, meini prawf asesu a rhaglenni monitro priodol i sicrhau data perthnasol."}, {"text_idx": "#000019", "text": "Ar o\u0302l Brexit, mae'n amlwg bod angen i Gymru gryfhau ei galluoedd ym maes gwyddor mo\u0302r a chasglu data, ac mae sicrhau hynny wedi dod yn fater o frys bellach wrth i'r Deyrnas Unedig baratoi i adael yr Undeb Ewropeaidd."}, {"text_idx": "#000020", "text": "Bydd y cydweithio newydd hwn yn helpu i sicrhau dyfodol y llong ymchwil Prince Madog."}, {"text_idx": "#000022", "text": "\u201cMae\u2019n arbennig o amserol wrth i ni baratoi i adael yr Undeb Ewropeaidd a dechrau cynllunio a gweithio ar asesiadau pysgodfeydd allweddol. Bydd hefyd yn helpu i sicrhau dyfodol llong ymchwil y Prince Madog ar gyfer cenedlaethau'r dyfodol. \u201d"}, {"text_idx": "#000024", "text": "\u201cMae\u2019r Prince Madog yn gyfrwng gwych i gyflawni\u2019r math o waith arolwg arloesol sydd ei angen ar di\u0302m pysgodfeydd Llywodraeth Cymru ac rydym yn falch o fod yn gweithio gyda nhw dros y ddwy flynedd nesaf.\u201d"}, {"text_idx": "#000025", "text": "\u201cBydd Prifysgol Bangor yn darparu'r arbenigedd technegol a'r offer ac, ynghyd a\u0302 P&O Maritime sy\u2019n gweithredu\u2019r llong gyda ni, rydym yn hyderus y bydd hyn yn ddechrau cyfnod llawer hirach o gydweithio. Mae'r llong ymchwil yn adnodd gwerthfawr i Gymru, ac rwy'n mawr obeithio mai dyma ddechrau partneriaeth hir dymor i ddiogelu ein moroedd am genedlaethau i ddod, ac y bydd y Prince Madog yn rhan ganolog o hynny.\u201d"}, {"text_idx": "#000026", "text": "Mae'r cydweithio hwn yn adeiladu ar ddegawdau o arbenigedd a ddatblygwyd yn Ysgol Gwyddorau Eigion Prifysgol Bangor, lle mae ymchwil i reoli pysgod a physgod cregyn ym Mo\u0302r Iwerddon, ac ymhellach i ffwrdd, wedi bod wrth wraidd llawer o'r gwaith sy'n cael ei wneud."}]